Proiect

**GUVERNUL REPUBLICII MOLDOVA**

**HOTĂRÎRE nr.**

**din \_\_\_\_\_\_\_\_\_\_\_ 2018**

**Chişinău**

**Cu privire la aprobarea proiectului Regulamentului privind asistență administrativă reciprocă în materie fiscală**

În scopul executării prevederilor art.4 alin.(3) din Codul fiscal nr.1163-XIII din 24 aprilie 1997 (Republicat: Monitorul  Oficial  al  Republicii Moldova,  2007, ediţie specială) cu modificările şi completările ulterioare, Guvernul

**HOTĂRĂŞTE:**

Se aprobă Regulamentul privind asistenţă administrativă reciprocă în materie fiscală conform anexei.

**Prim-ministru Pavel FILIP**

Contrasemnează:

|  |  |
| --- | --- |
| Ministrul finanțelor  | Octavian Armașu |
|  |  |
| Ministrul justiției  | Alexandru Tănase  |

**Anexă la Hotărîrea Guvernului**

**nr. \_\_\_\_\_\_ din \_\_\_\_\_\_\_\_\_**

**REGULAMENT**

**privind asistenţă administrativă reciprocă în materie fiscală**

Regulamentul privind asistenţa administrativă reciprocă în materie fiscală stabileşte principiile generale de organizare a schimbului de informaţii şi descrie procesul privind schimbul de informaţii în corespundere cu standardele internaţionale precum şi asistenţă în vederea recuperării, inclusiv măsuri de conservare/asigurare în Republica Moldova a unor restanţe stabilite într-un alt stat, precum şi asistenţa în vederea recuperării într-un alt stat a restanţelor stabilite în Republica Moldova.

**Secţiunea 1. Dispoziţii generale**

1. Prezentul Regulament reglementează normele şi procedurile potrivit cărora Republica Moldova cooperează cu alte state, în vederea realizării unui schimb de informaţii şi asistenţă, care este în mod previzibil relevant pentru administrarea şi aplicarea legilor interne ale statelor respective, în privinţa taxelor şi impozitelor prevăzute de cadrul de reglementare.
2. Prezentul Regulament nu afectează aplicarea în Republica Moldova a normelor privind asistenţa reciprocă în materie penală şi nu aduce atingere îndeplinirii niciunei obligaţii a Republicii Moldova în temeiul altor instrumente juridice, inclusiv acorduri bilaterale sau multilaterale, în ceea ce priveşte cooperarea administrativă extinsă.

**Secţiunea 2. Noţiuni utilizate**

1. Noţiunile utilizate în prezentul regulament au următorul înţeles:

**Autoritate competentă** — organul abilitat (Administraţia Fiscală sau Ministerul Finanţelor) responsabil de schimbul de informaţii. *în cazul Republicii Moldova, autoritatea competentă este Serviciul Fiscal de Stat.*

**Unitatea responsabilă de schimbul de informaţii** — subdiviziunea organului abilitat, direct responsabilă de efectuarea schimbului de informaţii. *în cazul Republicii*

*Moldova*, *unitatea responsabilă de schimbul de informaţii este Secţia cooperare internaţională şi schimb de informaţii din cadrul Serviciului Fiscal de Stat.*

**Statul solicitant şi Statul solicitat** - înseamnă, în mod respectiv, orice Parte a Convenţiei multilaterale OCDE (privind asistenţa administrativă reciprocă în materie fiscală), care solicită asistenţă administrativă în materie fiscală şi orice Parte a Convenţiei OCDE, căreia i s-a solicitat acordarea unei astfel de asistenţe;

**Creanţă fiscală** - înseamnă orice sumă a impozitului, precum şi a majorării de întîrziere, amenzii administrative conexe şi cheltuielilor legate de recuperare, care sunt datorate (restante) şi nu sunt încă plătite;

**Funcţionar autorizat** - orice funcţionar care este autorizat să facă schimb direct de informaţii în temeiul prezentului Regulament;

**Autoritate solicitantă** - biroul central de legătură, un departament de legătură sau orice funcţionar autorizat al unui stat care înaintează o cerere de asistenţă în numele autorităţii competente;

**Autoritate solicitată** - biroul central de legătură, un departament de legătură sau orice funcţionar autorizat al unui stat care primeşte o cerere de asistenţă în numele autorităţii competente;

**Anchetă administrativă** - totalitatea controalelor, verificărilor și altor acțiuni întreprinse de către State în exercitarea atribuțiilor lor, în scopul asigurării aplicării corecte a legislației fiscale;

**Schimb de informaţii la cerere** - transmiterea de informaţii efectuată pe baza unei cereri adresate de statul solicitant statului solicitat într-un caz specific;

**Schimb de informaţii automat** - comunicarea sistematică a informaţiilor predefinite referitoare la rezidenţii din alte state către statul de rezidenţă relevant, fără cerere prealabilă, la intervale regulate prestabilite, precum şi conform procedurilor stabilite de comun acord;

**Schimb de informaţii spontan** - comunicarea nesistematică, în orice moment şi fără o cerere prealabilă, a unor informaţii către un alt stat;

**Mijloace electronice** - utilizarea unui echipament electronic pentru procesarea, inclusiv compresia digitală, şi stocarea datelor şi prin utilizarea transmisiei prin fir a transmisiei radio, a tehnologiilor optice sau a altor mijloace electromagnetice.

**Secţiunea 3.**

**Cooperarea administrativă în domeniul fiscal**

1. Pentru aplicarea corectă a legislaţiei fiscale naţionale şi pentru asigurarea conformării contribuabililor, Serviciul Fiscal de Stat este în drept să solicite informaţii de la autorităţile competente străine. Pot fi solicitate astfel de informaţii de la administraţiile fiscale străine cu care există un instrument legal pentru schimbul de informaţii, precum un Acord bilateral de evitare a dublei impuneri sau statul este parte a Convenţiei multilaterală OCDE privind asistenţa administrativă reciprocă în materie fiscală.
2. Inspectorii din cadrul altor subdiviziuni ale Serviciului Fiscal de Stat nu au dreptul să solicite informaţii sau să facă schimb de informaţii direct cu administraţiile fiscale străine. Toate solicitările de informaţii de la părţile partenere trebuie făcute de către autoritatea competentă prin canalul Unităţii responsabile de schimbul de informaţii (Subdiviziunea responsabilă din cadrul Serviciului Fiscal de Stat).
3. Următoarele proceduri vor fi urmate în toate cazurile în care este făcută o solicitare de informaţii către alt stat sau în cazul recepţionării interpelării din partea administraţiilor fiscale străine.

7.Solicitarea de informaţii adresată altui stat, în baza prevederilor tratatelor/acordurilor, se efectuează doar după utilizarea tuturor măsurilor disponibile în ţara noastră pentru a obţine informaţia.

1. Procedurile ce trebuie urmate în cazul elaborării/primirii unei solicitări către statul partener:
2. toate solicitările de informaţii spre/de la administraţia fiscală străină urmează a fi adresate oficiului autorităţii competente;
3. când este primită o astfel de solicitare, autoritatea competentă care se va ocupa nemijlocit de examinare, va aplica ştampila cu data primirii şi ştampila cu inscripţia „Informaţie cu accesibilitate limitată” care va fi păstrată de către subdiviziunea responsabilă din cadrul Serviciului Fiscal de Stat;
4. în cazul în care solicitarea de informaţii este primită în limba română sau limba rusă, o copie a acestei solicitări va fi transmisă subdiviziunii responsabile din cadrul Serviciului Fiscal de Stat de efectuarea controlului/examinării cazului dat. Dacă solicitarea este primită în limba străină, se va transmite o copie a traducerii neoficiale.
5. Pentru a identifica validitatea solicitării urmează a fi verificat:
6. dacă există cu statul solicitant aranjamente privind schimbul de informaţii (Convenţie, Acord etc.);
7. dacă solicitarea este în conformitate cu perioadele sau impozitele prevăzute/acoperite de Acordul de evitare a dublei impuneri/Acordul de schimb de informaţie fiscală;
8. dacă solicitarea a fost aprobată de către persoana responsabilă din cadrul autorităţii competente solicitante;
9. dacă informaţia furnizată este suficientă şi solicitarea este clară şi specifică;
10. dacă inspectorii/controlorii/auditorii au utilizat toate măsurile posibile disponibile pentru a obţine informaţia;
11. dacă informaţia este necesară sau previzibil relevantă.
12. în cazul în care informaţia furnizată este insuficientă, partea solicitantă urmează a fi informată în scris privind necesitatea furnizării detaliilor adiţionale pentru a purcede la procesarea solicitării.
13. Serviciul Fiscal de Stat prezintă răspuns la solicitările de informaţii recepţionate de la administraţiile fiscale străine în termen de până la 60 zile din data recepţionării.

In caz de necesitate, termenul poate fi extins, prin informarea prealabilă a statului solicitant.

1. Solicitarea de informaţii cât şi materialele anexate urmează a fi transmise prin căi securizate.
2. Autoritatea competentă poate solicita informaţii de la administraţia fiscală străină cu privire la etapa executării solicitării, indicând numărul de referinţă şi data transmiterii scrisorii în următoarele situaţii:
3. după 180 zile, dacă nu a fost primită informaţia solicitată sau nu a fost prezentat raportul cu privire la etapa examinării solicitării;
4. la intervale regulate, în funcţie de circumstanţe.
5. Obţinerea răspunsului la solicitare:
6. subdiviziunea responsabilă de solicitare din cadrul Serviciului Fiscal de Stat va contrapune informaţia solicitată cu informaţia primită. Dacă răspunsul este incomplet sau inadecvat şi dacă se consideră necesar sau posibil, poate fi elaborată o solicitare suplimentară către statul partener;
7. în cazul în care răspunsul obţinut este complet, la solicitarea statului partener, subdiviziunea respectivă va elabora şi va transmite o scrisoare de confirmare a recepţionării adresată autorităţii competente care a furnizat informaţia, în termen de 7 zile de la recepţionare, va pregăti o scrisoare la care va anexa materialele primite şi le va transmite Direcţiei responsabile/solicitantului iniţial. Documentele relevante urmează să conţină ştampila cu inscripţia „Informaţie cu accesibilitate limitată” .
8. în cazul în care a fost recepţionată o cantitate mare de informaţie cu privire la mai mulţi contribuabili, fiind solicitată însă doar o mică parte din această informaţie, unitatea responsabilă va asigura transmiterea doar a informaţiei specifice şi necesare care a fost solicitată de subdiviziunea Serviciului Fiscal de Stat;
9. Elaborarea şi implementarea măsurilor de asigurare a confidenţialităţii privitor la schimbul de informaţii:

a) informaţia cu privire la contribuabili este confidenţială, iar dezvăluirea acesteia este restricţionată. Aceste restricţii sunt aplicate de asemenea informaţiei primite/transmise în baza prevederilor acordurilor/tratatelor.

Prevederile de confidenţialitate sunt aplicate informaţiei recepţionate ca răspuns la o solicitare şi, de asemenea, informaţiei conţinute în corespondenţa dintre autorităţile competente, inclusă în scrisoarea de solicitare.

Când este solicitată informaţia de la părţile terţe sau de la alte agenţii guvernamentale, va fi furnizată strict doar informaţia atribuită solicitării.

b) informaţia obţinută în baza prevederilor acordului va fi tratată ca una cu acces limitat la fel ca şi informaţia obţinută în baza legislaţiei naţionale.

1. Toată informaţia primită în cadrul schimbului de informaţii este confidenţială şi urmează a fi păstrată cu stricteţe. Acelaşi nivel de protecţie urmează a fi aplicat copiilor ca şi documentelor originale.
2. Transmiterea informaţiei către autoritatea competentă străină:

înainte de a transmite informaţia către autoritatea competentă străină, autoritatea competentă urmează să verifice:

1. dacă persoana care a solicitat informaţia era autorizată să solicite şi să primească informaţia;
2. dacă numele şi adresa autorităţii competente străine sunt indicate corect;
3. Toată informaţia confidenţială urmează a fi etichetată în mod corespunzător prin aplicarea ştampilei cu inscripţia „Informaţie cu accesibilitate limitată”.
4. scrisorile pe suport de hârtie urmează a fi transmise doar prin intermediul poştei recomandate. Scrisorile recepţionate de la autorităţile competente străine cu privire la schimbul de informaţii vor fi păstrate în safeul biroului Secţiei cooperare internaţională şi schimb de informaţii;
5. scrisoarea de însoţire adresată autorităţii competente străine trebuie să accentueze confidenţialitatea informaţiei incluzând următoarea declaraţie: „Această informaţie este furnizată în conformitate cu prevederile acordului fiscal, utilizarea şi dezvăluirea acesteia sunt reglementate de prevederile acordului fiscal în cauză”;
6. Schimbul de informaţii poate avea loc doar între autorităţile competente sau reprezentanţele oficiale ale acestora. Toate scrisorile care conţin informaţii cu privire la contribuabili urmează să fie semnate de autoritatea competentă sau de către funcţionarii împuterniciţi.
7. Pe toate documentele care au legătură cu schimbul de informaţii urmează a fi aplicată ştampila cu următoarea inscripţie: „Informaţie cu accesibilitate limitată”.
8. Acordurile cu statele partenere pot specifica limba ce urmează a fi utilizată în corespondenţa privind schimbul de informaţii. Dacă informaţia primită de la o autoritate competentă străină nu poate fi tradusă de către autoritatea responsabilă, aceasta urmează a fi returnată direct autorităţii competente cu o solicitare de a fi tradusă într-o limbă comună cu explicaţia că Unitatea responsabilă de schimbul de informaţii nu are facilităţi de a efectua propria traducere. Documentul nu va fi transmis pentru traducere unei ambasade locale sau oricărei alte agenţii guvernamentale a altor State.
9. Informaţia confidenţială primită de la un stat partener poate fi dezvăluită persoanelor din afara administraţiei fiscale, de exemplu, contribuabilului implicat sau instanţei de judecată, în aceste circumstanţe autoritatea competentă străină va fi informată despre dezvăluirea făcută persoanelor din afara administraţiei fiscale.
10. Transmiterea transfrontalieră a datelor cu caracter personal care fac obiectul unei prelucrări sau care urmează să fie prelucrate după transmitere poate avea loc doar cu autorizaţia Centrului Naţional pentru Protecţia Datelor cu Caracter Personal, în modul stabilit de legislaţia Republicii Moldova, şi doar în cazul în care statul de destinaţie asigură un nivel adecvat de protecţie a drepturilor subiecţilor datelor cu caracter personal şi a datelor destinate transmiterii.
11. Administraţia fiscală nu va notifica/înştiinţa contribuabilul despre faptul că a recepţionat o solicitare privind schimbul de informaţii, cu excepţia cazului cînd autoritatea competentă solicitantă a specificat că acesta nu trebuie informat.

**Secţiunea 4.**

**Asistenţa reciprocă în materie de recuperare a creanţelor/restanţelor legate
de taxe, impozite, drepturi şi alte măsuri.**

1. Asistenţa în vederea recuperării în Republica Moldova a unor creanţe stabilite într-un alt stat, precum şi asistenţa în vederea recuperării într-un alt stat, inclusiv membru al Uniunii Europene a creanţelor stabilite în Republica Moldova va viza următoarele obligaţii fiscale:

Impozitul pe venitul persoanelor fizice şi juridice;

Contribuţiile de asigurări sociale de stat;

Impozitul pe bunurile imobiliare;

Taxa pe valoare adăugată;

Accizele;

Taxele rutiere;

Taxele pentru resursele naturale;

Taxele locale.

26.Serviciul Fiscal de Stat este competent să asigure asistenţă la recuperarea creanţelor aferente creanţelor principale.

1. Autoritatea competentă informează, după caz, alte state cu privire la subdiviziunea sa responsabilă de contactele cu alte state, pe care a desemnat-o.
2. La cererea Statului solicitant, Serviciul Fiscal de Stat, sub rezerva prevederilor art.14 şi 15 din Convenţia OCDE, ia măsurile necesare pentru recuperarea creanţelor/restanţelor fiscale ale statului menţionat similar obligaţiilor fiscale, aplicînd, după caz, măsurile de asigurare şi executare silită reglementate de legislaţia Republicii Moldova în vigoare, la fel şi cadrul legal aferent.
3. Prevederile prezentului Regulament se aplică doar creanţelor/restanţelor fiscale care fac obiectul unui instrument ce permite executarea acestuia în Statul solicitant şi dacă nu s-a convenit altfel între părţile vizate, care nu este contestat. Cu toate acestea, atunci cînd creanţa/restanţa se referă la o persoană care nu este rezidentă a Statului solicitant şi se aplică doar în cazul în care creanţa/restanţa nu mai poate fi contestată, dacă nu a fost convenit altfel între părţile vizate.

30.Obligaţia de a acorda asistenţă în materie de recuperare a creanţelor fiscale cu privire la o persoană decedată sau averea sa, se limitează la valoarea averii sau a proprietăţii obţinute de către fiecare beneficiar al averii, în funcţie de care, creanţa va fi recuperată din averea sau de la beneficiarii acesteia.

31.La cererea Statului solicitant, Serviciul Fiscal de Stat în vederea recuperării valorii unui impozit, va lua măsuri de conservare/asigurare, chiar dacă creanţa nu constituie obiectul unui instrument care să permită executarea silită a acesteia. în acest sens, autoritatea competentă este în drept să aplice sechestru ca măsură de asigurare pe bunurile persoanei, inclusiv să aplice alte măsuri legale de asigurare reglementate de legislaţia Republicii Moldova.

32.In toate cazurile, solicitarea de asistenţă administrativă în temeiul prezentei Secţiuni, urmează a fi însoţită de:

1. o declaraţie referitor la faptul că creanţa se referă la un impozit reglementat de pct. 26 şi art. 1 alin. 1. din Legea pentru ratificarea Convenţiei privind asistenţa administrativă reciprocă în materie fiscală nr. 149 din 15 iulie 2011;
2. o copie oficială a instrumentului care permite executarea în Statul solicitant;
3. informaţia cu privire la natura creanţei fiscale, componentele acesteia şi activele din care poate fi recuperată aceasta;
4. orice alt document necesar pentru recuperare (aplicarea măsurilor de asigurare şi/sau de executare silită).

33.Instrumentul care permite executarea în Statul solicitant, după caz în coformitate cu cu cadrul legal în vigoare al Republicii Moldova, este acceptat, recunoscut, completat sau înlocuit cît mai curînd posibil după data primirii solicitării de asistenţă.

1. Actele de recuperare, efectuate de către autoritatea competentă în temeiul unei solicitări de asistenţă, care, în conformitate cu legislaţia Republicii Moldova, ar avea drept efect suspendarea sau întreruperea perioadei termenelor de prescripţie, va avea deasemenea, acest efect în conformitate cu legislaţia Statului solicitant. Autoritatea competentă informează Statul solicitant referitor la astfel de acte.
2. Creanţele fiscale, pentru a cărei recuperare se acordă asistenţă, nu are careva privilegiu pe care îl poate avea restanţele reglementate de legislaţia fiscală în vigoare a Republicii Moldova, chiar dacă procedura de recuperare utilizată este una care se aplică pentru propriile restanţe.
3. Aplicarea prezentei Secţiuni, aferent solicitărilor de asistenţă, se efectuează pentru perioadele fiscale începînd cu 5 august 2011.
4. Serviciul Fiscal de Stat nu este obligat să se conformeze unei solicitări de asistenţă reciprocă în materie fiscală în partea ce ţine de schimbul de informaţii, care este prezentată după o perioadă de 15 ani de la data titlului executoriu iniţial.
5. În sensul art.16 din Convenţia OCDE, autoritatea competentă este în drept să acorde modificarea termenului de stingere a obligaţiei fiscale potrivit art.180 din Codul fiscal, nu înainte să informeze Statul solicitant despre acest fapt.
6. Procedurile/Contestaţiile aferent măsurilor de asigurare şi executare silită întreprinse în virtutea Convenţiei OCDE de către autoritatea competentă, urmează a fi iniţiate/depuse doar la autoritatea competentă.
7. Procedurile/Contestaţiile referitoare la măsurile întreprinse în virtutea Convenţiei OCDE de către Statul solicitant, în special cele care, în materie de recuperare, se referă la existenţa sau valoarea creanţei/restanţei fiscale sau instrumentul ce permite executarea acestuia, se intentează doar în faţa organului corespunzător al acestui stat. Statul solicitant informează Serviciul Fiscal de Stat, care trebuie să suspende procedura în aşteptarea deciziei organului în cauză. Cu toate acestea, în cazul în care este solicitat de către Statul solicitant, Serviciul Fiscal de Stat ia măsuri de conservare/asigurare pentru a asigura recuperarea. De asemenea, Serviciul Fiscal de Stat poate fi informat de astfel de proceduri de către orice persoană interesată. La primirea acestor informaţii, Serviciul Fiscal de Stat se va consulta în această privinţă, dacă este necesar, cu Statul solicitant.
8. De îndată ce a fost luată o decizie definitivă referitor la contestaţie, Serviciul Fiscal de Stat sau Statul solicitant, după caz, informează cealaltă parte referitor la decizie şi implicaţiile pe care le are aceasta pentru solicitarea de asistenţă.
9. În cazul existenţei unui Acord bilateral între părţile vizate atît cheltuielile ordinare, suportate în acordarea de asistenţă în recuperare, vor fi suportate de Serviciul Fiscal de Stat, vor fi suportate de către Statul solicitant.
10. Serviciul Fiscal de Stat recuperează creanţa/restanţa în moneda naţională a Republicii Moldova şi o transferă Statului solicitant în modul stabilit de Ministerul Finanţelor.
11. Serviciul Fiscal de Stat nu este obligat să acorde asistenţă în recuperare, dacă valoarea totală a creanţelor/restanţelor reglementate de prezenta Secţiune, este mai mică de 1500 euro (în echivalentul a lei moldoveneşti la cursul oficial al leului moldovenesc stabilit de BNM în ziua recepţionării cererii de recuperare) sau aceasta este de natură să genereze, din cauza situaţiei restanţierului/debitorului, grave dificultăţi de ordin economic sau social în Republica Moldova. Aferent refuzului de recuperare, Serviciul Fiscal de Stat urmează să informeze Statul solicitant.
12. Aspectele privind termenele de prescripţie sunt reglementate exclusiv de legislaţia Statului solicitant. Aferent oricăror acţiuni ce întrerup, suspendă sau prelungesc termenul de prescripţie a creanţei/restanţei pentru care au fost solicitate măsuri de asigurare şi/sau recuperare sau care poate produce acest efect, părţile se informează reciproc.
13. Asistenţa în vederea recuperării se efectuează cu respectarea prevederilor Legii nr.133 din 08 iulie 2011 privind protecţia datelor cu caracter personal.
14. Pînă la restabilirea deplină a integrităţii teritoriale a Republicii Moldova, prevederile aferent asistenţei în domeniul recuperării, se aplică doar pe teritoriul controlat efectiv de autorităţile Republicii Moldova.